# REPUBLIKA HRVATSKA

# KOPRIVNIČKO-KRIŽEVAČKA ŽUPANIJA

# VIJEĆE RODITELJA OSNOVNE ŠKOLE SOKOLOVAC

KLASA: 007-04/22-06/03

URBROJ: 2137-33-01-22-2

Sokolovac, 04.10.2022.

Z A P I S N I K

sa 1. sjednice Vijeća roditelja Osnovne škole Sokolovac u školskoj godini 2022./2023. održane dana 04. listopada 2022. godine u 16,30 sati u prostoriji Osnovne škole Sokolovac u Sokolovcu ( na tribinama). Prvu sjednicu Vijeća roditelja sazvao je i sjednici predsjedava do izbora predsjednika Vijeća roditelja ravnatelj škole Saša Korkut.

Sjednici prisustvuje 13 članova Vijeća roditelja:

Ivana Dološćak, predstavnica 1. razreda, Jadranka Kašić Mujkić, predstavnica 2. razreda, Ljiljana Radmilović, predstavnica 3. razreda, Izidora Pajnić, predstavnica 4.r., Marina Borović, predstavnica 6. b razreda, Biljana Ban, predstavnica 7.a .r., Ksenija Bratković, predstavnica 7.b razreda, Valentina Miklošić, predstavnica 8.a.r, Mihaela Matica, predstavnica PŠ Srijem, Alen Radić, predstavnik PŠ Velika Mučna, Marina Badenić Jug, predstavnica PŠ Velika Mučna, Ivana Bertić, predstavnica PŠ Mala Mučna, Ruža Šebrek, predstavnica PŠ Veliki Botinovac.

Sjednici nisu prisustvovali:

Biljana Novosel Gvozden, predstavnica 5.a razreda, Gordana Dvekar, predstavnica 6.a razreda i Verica Kolarić, predstavnica PŠ Srijem.

Ravnatelj škole konstatira da sjednici prisustvuje potrebna većina članova, prisutno je 12 od 16 članova izabranih u Vijeće roditelja Osnovne škole Sokolovac za školsku godinu za školsku godinu 2022./2023.

Sjednici prisustvuje ravnatelj škole Saša Korkut i tajnica škole Marijana Razman, kao zapisničar.

Za sjednicu Vijeća roditelja predložen je sljedeći *DNEVNI RED:*

1. Izbor predsjednika i zamjenika predsjednika Vijeća roditelja za školsku godinu 2022./2023.;
2. Predstavljanje Školskog kurikuluma Osnovne škole Sokolovac za školsku godinu 2022./2023. i rasprava;
3. Predstavljanje Godišnjeg plana i programa rada Osnovne škole Sokolovac za školsku godinu 2022./2023. i rasprava;
4. Aktualna pitanja vezana uz početak školske godine;
5. Razno

 ZAPISNIČAR : PREDSJEDNICA VIJEĆA RODITELJA:

Marijana Razman Izidora Pajnić

Budući da nije bilo drugih prijedloga ni primjedbi ravnatelj daje na usvajanje predloženi dnevni red.

Članovi Vijeća roditelja jednoglasno su prihvatili predloženi dnevni red te prešli na rad po istome.

**Točka 1.**

Pod točkom 1. Izbor predsjednika i zamjenika predsjednika Vijeća roditelja za školsku godinu 2022./2023. ravnatelj obrazlaže da bi Vijeće roditelja trebalo izabrati predsjednika i zamjenika predsjednika Vijeća roditelja.

Članovi Vijeća roditelja predlažu Izidoru Pajnić za predsjednicu Vijeća roditelja, predložena prihvaća kandidaturu. Ravnatelj škole daje prijedlog na glasovanje.

Vijeće roditelja jednoglasno donosi

**O D L U K U**

Izidora Pajnić izabrana je za predsjednicu Vijeća roditelja Osnovne škole Sokolovac

Predsjedavanje sjednicom Vijeća roditelja preuzima izabrana predsjednice Vijeća roditelja Izidora Pajnić (dalje u tekstu: predsjednica Vijeća roditelja).

Ravnatelj obrazlaže da bi Vijeće roditelja trebalo predložiti i izabrati zamjenika predsjednika Vijeća roditelja.

Za zamjenika predsjednika Vijeća roditelja predložena je Biljana Ban, predložena je prihvatila imenovanje.

Budući da nema drugih prijedloga, ravnatelj daje prijedlog na glasovanje.

Vijeće roditelja jednoglasno donosi

**O D L U K U**

Biljana Ban izabrana je za zamjenicu predsjednika Vijeća roditelja Osnovne škole Sokolovac.

**Točka 2.**

Pod točkom 2. Predstavljanje Školskog kurikuluma Osnovne škole Sokolovac za školsku godinu 2022./2023. i rasprava predsjednica Vijeća roditelja daje riječ ravnatelju koji konstatira da su svi prisutni članovi dobili prijedlog Školskog kurikuluma elektroničkom poštom.

Ravnatelj škole prisutnima obrazlaže da je Učiteljsko vijeće Osnovne škole Sokolovac donijelo prijedlog Školskog kurikuluma Osnovne škole Sokolovac za školsku godinu 2022./2023. te isti predlaže Vijeću roditelja da ga usvoji.

Ravnatelj škole prezentira Školski kurikulum Osnovne škole Sokolovac i predlaže Vijeću roditelja donošenje Školskog kurikuluma Osnovne škole Sokolovac za školsku godinu 2022./2023. u obliku u kojem ga je predložilo Učiteljsko vijeće Osnovne škole Sokolovac.

Otvara se rasprava o prezentiranom prijedlogu.

Kako nije bilo daljnjih pitanja, primjedbi, ni prijedloga ravnatelj predlaže Vijeću roditelja da dade svoje mišljenje na prijedlog Školskog kurikuluma Osnovne škole Sokolovac za školsku godinu 2022./2023.. Predsjednica Vijeća roditelja daje prijedlog na glasovanje.

ZAPISNIČAR : PREDSJEDNICA VIJEĆA RODITELJA:

Marijana Razman Izidora Pajnić

Vijeće roditelja Osnovne škole Sokolovac jednoglasno daje

**POZITIVNO MIŠLJENE**

 na prijedlog Školskog kurikuluma Osnovne škole Sokolovac za školsku godinu 2022./2023.

**Točka 3.**

Pod točkom 3. Predstavljanje Godišnjeg plana i programa rada Osnovne škole Sokolovac za školsku godinu 2022./2023. i rasprava predsjednica Vijeća roditelja daje riječ ravnatelju koji konstatira da su svi prisutni članovi dobili prijedlog Godišnjeg plana i programa rada Osnovne škole Sokolovac elektroničkom poštom.

Ravnatelj prezentira prisutnima prijedlog Godišnjeg plana i programa rada OŠ Sokolovac za školsku godinu 2022./2023., nakon prezentacije otvara se rasprava.

Kako nije bilo pitanja, primjedbi, ni prijedloga predsjednica Vijeća roditelja predlaže Vijeću roditelja da dade svoje mišljenje na ravnateljev prijedlog Godišnjeg plana i programa rada Osnovne škole Sokolovac za školsku godinu 2022./2023.

Vijeće roditelja Osnovne škole Sokolovac jednoglasno daje

**POZITIVNO MIŠLJENJE**

na prijedlog Godišnjeg plana i program rada Osnovne škole Sokolovac za školsku godinu 2022./2023.

**Točka 4.**

Pod točkom 4. Aktualna pitanja vezana uz početak školske godine predsjednica Vijeća roditelja daje riječ ravnatelju koji informira prisutne da je u novoj školskoj godini nastava započela 05. rujna i odmah se započelo s aktivnostima. Ravnatelj je obišao područne škole pozdravio prvačiće i podijelio zaštitne prsluke dobivene od Koprivničko-križevačke županije.

Održao je sastanak s učenicima razredne i predmetne nastave s naglaskom na poštovanje pravila kućnog reda.

Prvi dan nastave učenicima su podijeljeni udžbenici i dopunska nastavna sredstva.

Školska kuhinja je počela s prehranom za učenike dana 07.09.2022. godine, 51 učenik je uključen u projekt Svi u školi Svi pri stolu 7.

Školski kros nije održan 09.09.2022. povodom obilježavanja Hrvatskog olimpijskog dana zbog zapošljavanja nove učiteljice TZK koja je u školi od 01.09.2022. godine.

Održane su slijedeće aktivnosti u rujnu:

16.09.2022. Poštujte naše znakove - predavanja MUP-a za prvašiće

18.09.2022 Zaziv Duha svetog, misa za uspješnu školsku godinu u Sokolovcu, Kapela svetog Križa

20.09.2022. pregled za oslobađanje od nastave TZK, sistematski pregled 5. razreda

21.09 .2022. predavanja Hak-a, Sigurno u prometu za učenike 1. razreda

26.09. 2022. obilježen Europski dan jezika

27.09.2022. sistematski pregled i cijepljenje (difterija, tetanus, dječja paraliza) za učenike 8. razreda

Dana 05.10.2022. godine je obilježen Dan učitelja i održan nenastavni dan.

ZAPISNIČAR : PREDSJEDNICA VIJEĆA RODITELJA:

Marijana Razman Izidora Pajnić

U mjesecu listopadu će se održati:

07.10. 2022. Izvanučionička nastava posjet COOR- u u Koprivnici koja je odgođena u rujnu

12.10.2022. predstavljanje Srednje škole Ludbreg učenicima 8. razreda

10.-14.10. 2022. obilježavanje Dana kruha i zahvalnosti za plodove zemlje

12.10.2022. izvanučionička nastava učenika 3.razreda matične škole i PŠ Srijem

15.10.2022. planinarski izlet na Klek

17.10.2022.Bibliobus dolazi u goste, projekt

18.10.2022. obilježiti će se Dan kravate

18.10.2022. izvanučionička nastava dijela učenika razredne nastave u Otrovanec, Grabovnicu

20.10.2022. izvanučionička nastava dijela učenika u Ješkovo, Šodericu, Molve i Hlebine

25.10.2022. izvanučionička nastava učenika 7. i 8. razreda u Krapinu i Oroslavlje

27.10. 2022. Dani jabuka u Srijemu za učenike PŠ Srijem i učenike PŠ Mala Mučna

Školska shema kreće od 14.10. 2022. godine

Održan je dana 14.09.2022. sastanak Tima za kvalitetu, 08.09.2022. ravnatelj je bio na sastanku HUROŠ-a, 26.09. 2022. su kuharice imale webinar u organizaciji HZJZ.

Održano je Vijeće učenika, Vijeće roditelja i sastanak Eko odbora.

U listopadu ( 24.-26.) se održava CUC imamo 4 predstavnika, ravnatelj, Jelena Hunjadi, Miodrag Maksimović i Tanja Brlek sa svojim predavanjem.

Ravnatelj ide na stručni skup ravnatelja u organizaciji HUROŠ-a od 24.-26.10.2022.

Planirani su uvidi u nastavu Martini Gregurek, te je održan uvid zbog završetka pripravništva Nataši Milanović.

Pomoćnici u nastavi su tijekom rujna započeli rad, zaposlena su 4 pomoćnika u nastavi.

Zaprimljena je suglasnost MZO za uvećanje nastave iz fizike, kemije i biologije za ovu školsku godinu, čekamo još suglasnost za engleski jezik, 1 sat redovite nastave i suglasnost za zapošljavanje domara- ložača.

Škola se prijavila na natječaj MZO-a za financiranje 1 preventivnog programa i 2 izvannastavna projekta.

Posjetili su nas iz Carneta vezano uz projektni zadatak u PŠ Velikoj Mučni, pogledali napravljeno i rekli da još uvijek čekamo instalaciju opreme.

U matičnoj školi su iz Carneta instalirali nove antene u svaku učionicu i dvoranu te instalirali novu mrežu WIFI-a jer je staroj istekla licenca.

Kroz naselje Velika Mučna se radi kanalizacija pa se otvorila mogućnost priključena škole na istu po završetku radova .

Kako nije bilo pitanja, primjedbi, ni prijedloga prelazi se na slijedeću točku dnevnog reda.

**Točka 5.**

Pod točkom 5. Razno predsjednica Vijeća roditelja daje riječ roditeljima koji imaju pitanja i prijedloge.

Roditelji otvaraju raspravi o školskoj kuhinji, pojedinim učenicima je premala količina obroka u školskoj kuhinji, učenici nose previše opreme u školskim torbama, problem u papuče koje nose svaki dan u školu i iz škole, postavlja se pitanje zašto učenici moraju mijenjati boju dresa u crveni, promjena boje stvara roditeljima dodatni trošak.

Kako nije bilo daljnjih pitanja ni prijedloga, predsjednica Vijeća roditelja se zahvalila svima prisutnima na sudjelovanju.

Sjednica Vijeća roditelja zaključena je u 17.25 sati.

 ZAPISNIČAR : PREDSJEDNICAVIJEĆA RODITELJA:

Marijana Razman Izidora Pajnić